Kommissionens forordning (EF) nr. 1363/2001

af 4. juli 2001

om ændring af forordning (EF) nr. 1327/2001 om fastsættelse af produktionsrestitutionen for hvidt sukker, der anvendes i den kemiske industri

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1260/2001 af 19. juni 2001 om den fælles markedsordning for sukker(1), særlig artikel 7, stk. 5, og

ud fra følgende betragtninger:

(1) Ifølge artikel 15 i Kommissionens forordning (EF) nr. 1265/2001 af 27. juni 2001 om gennemførelsesbestemmelser til Rådets forordning (EF) nr. 1260/2001 for så vidt angår produktionsrestitutioner for visse produkter fra sukkersektoren, der anvendes i den kemiske industri(2), er restitutionsbeviset gyldigt fra dagen for modtagelsen af ansøgningen og indtil udgangen af den femte måned efter den måned, hvori ansøgningen om produktionsrestitution blev modtaget.

(2) Ved Kommissionens forordning (EF) nr. 1327/2001 af 29. juni 2001 om fastsættelse af produktionsrestitutionen for hvidt sukker, der anvendes i den kemiske industri(3), blev produktionsrestitutionen for hvidt sukker, jf. artikel 4 i forordning (EF) nr. 1265/2001, fastsat til 33,936 EUR pr. 100 kg netto, og samtidig blev restitutionsbevisets gyldighedsperiode begrænset til den 30. september 2001 for at undgå forskelsbehandling af de erhvervsdrivende, der udnytter licenserne indtil den 30. september 2001, og dem, der udnytter dem efter denne dato.

(3) For at gøre det muligt for de erhvervsdrivende at indgå kontrakter efter den 30. september 2001 under anvendelse af et restitutionsbevis, som der er ansøgt om i juli 2001, bør produktionsrestitutionen fastsættes for de beviser, der er ansøgt om i juli 2001, hvis det basisprodukt, hvortil der ydes produktionsrestitution, forarbejdes efter den 30. september 2001. Artikel 2 i forordning (EF) nr. 1327/2001, som begrænser restitutionsbevisernes gyldighedsperiode, bør derfor ophæves.

(4) Forordning (EF) nr. 1260/2001 indeholder ingen bestemmelser om forlængelse af ordningen for udligning af lageromkostninger fra den 1. juli 2001. Der bør derfor tages hensyn hertil ved fastsættelsen af de restitutioner, der ydes, når forarbejdningen af basisproduktet foregår efter den 30. september 2001.

(5) For at undgå forskelsbehandling af restitutionsbeviser, der er ansøgt før og efter datoen for denne forordnings ikrafttrædelse, bør forordningen finde anvendelse på de restitutionsbeviser, der er ansøgt fra datoen for ikrafttrædelsen af forordning (EF) nr. 1327/2001.

(6) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker -

UDSTEDT FØLGENDE FORORDNING:

Artikel 1

I forordning (EF) nr. 1327/2001 foretages følgende ændringer:

1) I artikel 1 indsættes som stk. 2: "Hvis det basisprodukt, hvortil der ydes produktionsrestitution som fastsat i stk. 1, forarbejdes efter den 30. september 2001, reduceres denne produktionsrestitution med 2 EUR pr. 100 kg netto."

2) Artikel 2 ophæves.

Artikel 2

Denne forordning træder i kraft den 5. juli 2001. Den finder anvendelse på restitutionsbeviser, der er ansøgt fra den 1. juli 2001

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 4. juli 2001.

På Kommissionens vegne

Franz Fischler

Medlem af Kommissionen

(1) EFT L 178 af 30.6.2001, s. 1.

(2) EFT L 178 af 30.6.2001, s. 63.

(3) EFT L 177 af 30.6.2001, s. 68.